### Resume

En privat bygherre har anmodet om en lokalplan for en ejendom, der ligger på hjørnet af [adresse] og [adresse] i [adresse]. På ejendommen ligger i dag erhvervsbygninger i form af kontorbyggeri (Sanistål) og store haller. Med lokalplanen ønskes mulighed for at etablere erhvervsbyggeri til lager- og kontorhotel, til udvalgsvarebutikker, samt til andre erhverv, eksempelvis engrosvirksomheder.

### Sagsfremstilling

Lokalplanens indhold

![](data:image/png;base64...)

Figur 1: Kort over lokalplanområdet

![](data:image/png;base64...)

Figur 2: Situationsplan over kommende byggeri

![](data:image/png;base64...)

Figur 3: Visualisering, set fra syd mod nord ved [adresse]

![](data:image/png;base64...)

Figur 4: Visualisering, set fra nord mod syd ved [adresse]

En privat bygherre har anmodet om at få udarbejdet en lokalplan med henblik på at opføre nye bygninger til lager- og kontorhotel, til udvalgsvarebutikker, samt til andre erhverv, eksempelvis engrosvirksomheder.

Planområdet ligger i [adresse], på hjørnet af [adresse] og [adresse], syd for [adresse] Planområdet dækker en ejendom på ca. 20.000 m². Ejendommen er i dag tæt bebygget, og anvendes til kontor og hal/lager. Ejendommen grænser mod nord op til [adresse], hvor der er et grønt område med sti.

Ejendommen ligger indenfor en centerramme i kommuneplan 2021-2033.

Der ønskes opført erhvervsbyggeri, der varierer i højden fra 3-5 etager. Den maksimale bygningshøjde bliver ca. 22 meter ud mod krydset. De eksisterende bygninger på ejendommen ønskes nedrevet.

Planområdet vil blive vejbetjent fra [adresse]. Den nuværende overkørsel til [adresse] nedlægges.

Med planområdets centrale og synlige placering i Vejle by, ud til indfaldsvejene [adresse] og [adresse], er der i planen lagt vægt på det arkitektoniske udtryk, samt sikring af grønne arealer ud mod vejene.

I planens nordlige del, ud mod [adresse], sikres et grønt område med sti.

Særlige planmæssige forhold

Under lokalplanprocessen arbejdes videre med miljøklasse, håndtering af overfladevand, den præcise placering af indkørsler til [adresse]

Kommuneplantillæg

Der skal udarbejdes tillæg til kommuneplan 2021-2033, der øger den maksimale bygningshøjde fra 12 til ca. 22 meter samt øger bebyggelsesprocenten og rumfangsantal. Endvidere skal det undersøges, om miljøklassen skal øges. Det skal afklares, om sagen skal i fordebat.

Høringsperiode

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på 4 uger, dog 2 uger for mindre lokalplaner, og 8 uger for lokalplaner med tillæg der har været i fordebat.

Den præcise høringsperiode for lokalplan og tillægget skal afklares. Høringsperioden for planerne vurderes til 4-8 uger, da lokalplanen er af en karakter, med et geografisk anvendelsesområde en kompleksitet og et omfang, der vurderes at have særlig interesse for offentligheden.

Overtagelsespligt/Frafaldserklæring

Lokalplanområdet er privatejet og i byzone, og en frafaldserklæring er derfor ikke nødvendig.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Ingen bemærkninger.

### Teknik- og Miljødirektøren indstiller,

|  |  |
| --- | --- |
| at | udarbejdelse af forslag til lokalplan nr. 1367 og tillæg nr. 21 igangsættes. |
| at | en række planmæssige forhold skal afklares nærmere i forbindelse med lokalplanarbejdet, herunder miljøklasse, håndtering af overfladevand, den præcise placering af indkørsler til [adresse].. |

### Beslutning

Godkendt.